Mannvirkjastofnun hefur nú hlotið jafnlaunavottun í samræmi við kröfur jafnlaunastaðalsins ÍST 85 . Meginmarkmið jafnlaunavottunar er að vinna gegn kynbundnum launamun og stuðla að jafnrétti kynjanna á vinnumarkaði . Vegferðin í átt að vottun hefur verið löng og lærdómsrík en Mannvirkjastofnun setti það að markmiði fyrir allnokkrum árum að vinna að upptöku jafnlaunakerfis . Hefur stofnunin síðan unnið eftir þeirri meginstefnu að starfsfólk stofnunarinnar hafi jöfn laun fyrir sambærileg eða jafnverðmæt störf þannig að enginn óútskýrður launamunur sé til staðar á vinnustaðnum . Ráðgjöf í innleiðingarferlinu var í höndum Einars Þórs Bjarnasonar stjórnunarráðgjafa hjá Intellecta .